b'\n_START_ARTICLE_\nFtalat\n_START_PARAGRAPH_\nFtalati so estri ftalne kisline in alifatskih alkoholov. So hlapne teko\xc4\x8dine, ki jih dodajajo polimerom v plasti\xc4\x8dnih masah, da pove\xc4\x8dajo njihovo gibljivost. Imenujemo jih tudi meh\xc4\x8dala oziroma plastifikatorji.\n_START_SECTION_\nUporaba ftalatov\n_START_PARAGRAPH_\nFtalati so dru\xc5\xbeina kemi\xc4\x8dnih spojin, ki se uporabljajo v industriji plastike kot meh\xc4\x8dala ali kot snovi, dodane polimerom za izbolj\xc5\xa1anje gibljivosti. Nahajajo se mnogih predmetih, ki nas obdaja. Delujejo tako, da "ma\xc5\xbeejo" notranje gibanje molekul polimerov. Polimer polivinilklorid (PVC) bi bil brez dodatka meh\xc4\x8dal zelo trd in krhek ter prakti\xc4\x8dno neuporaben za tehni\xc4\x8dno uporabo. Z dodatkom meh\xc4\x8dal je upogljiv in pro\xc5\xbeen. Nekateri ftalati (dimetil ftalat, dietil ftalat) se uporabljajo kot topila v parfumih in pesticidih. Ftalati se prav tako pogosto uporabljajo pri izdelavi lakov za nohte, lepil in barv.\n_START_SECTION_\nZgodovina\n_START_PARAGRAPH_\nRazvoj nitrata celuloze leta 1846 je privedla do patenta ricinusovega olja leta 1856 za uporabo kot prvega meh\xc4\x8dala. Leta 1870 se je kot meh\xc4\x8dalo za nitratcelulozo za\xc4\x8dela uporabljati kafra. Ftalati so bili prvi\xc4\x8d uvedeni leta 1920 in so hitro nadomestili neobstojno in vonljivo kafro. Leta 1931 je pri\xc5\xa1lo do komercialne dostopnosti polivinilklorida in razvoja di-2-etilheksil ftalata kot meh\xc4\x8dala za PVC.\n_START_SECTION_\nProizvodnja\n_START_PARAGRAPH_\nPridobljeni so z esterifikacijo anhidrid ftalne kisline in primernim alkoholom, obi\xc4\x8dajno je vklju\xc4\x8denih med 6 in 13 ogljikovih atomov. Na primer di-2-etilesilftalato je rezultat kemi\xc4\x8dne reakcije med 2-etilesanolo in anhidrid ftalno kislino._NEWLINE_Leta 2004 je Svetovna proizvodnja ftalatov ocenjena na 400.000 ton, kar je bilo znano \xc5\xbee od dvajsetih let in so imeli pove\xc4\x8danje proizvodnje v petdesetih letih, s tr\xc5\xbeenjem PVC.\n_START_SECTION_\nU\xc4\x8dinki na zdravje\n_START_PARAGRAPH_\nNedavne \xc5\xa1tudije vse bolj potrjujejo \xc5\xa1kodljive u\xc4\x8dinke ftalatov tako na \xc4\x8dloveka kot celotno okolje. Ftalati delujejo na \xc4\x8dlove\xc5\xa1ko telo kot motilci hormonov, kar pomeni, da motijo ravnovesje hormonov v \xc5\xbeivih organizmih in lahko potencialno povzro\xc4\x8dijo feminizacijo mo\xc5\xa1kih. Poleg tega je dokazana njihova rakotvornost, ki se predvsem ka\xc5\xbee v obliki malignega raka dojk in raka na modih. Ftalati povzro\xc4\x8dajo razli\xc4\x8dne nepravilnosti v tkivu mod in manj\xc5\xa1ajo plodnost pri mo\xc5\xa1kih.'